open-index/open-wikipedia-markdown huggingface dataset:
Polystalactica

* se systematisk inndeling

***Polystalactica*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
Middelsstore, kraftige, matt grønngrå gullbasser. Slekten kjennes lettest på at dekkvingene, ved siden av rader av grove punkter, har mange oppbrutte lengdestriper som løper parallelt med disse.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Polystalactica* Kraatz, 1882
********* Underslekten *[[Leptothyrea]]* Kraatz, 1882
********** *[[Polystalactica perroudi]]* (Schaum, 1844)
********* Underslekten *Polystalactica* (i snever forstand)
********** *[[Polystalactica affinis]]* Kolbe, 1895
********** *[[Polystalactica congoensis]]* Moser, 1913
********** *[[Polystalactica conspergata]]* Csiki, 1909
********** *[[Polystalactica erythreana]]* Moser, 1913
********** *[[Polystalactica furfurosa]]* (Burmeister, 1847)
********** *[[Polystalactica incerta]]* Schein, 1956
********** *[[Polystalactica maculipennis]]* Moser, 1913
********** *[[Polystalactica muscula]]* Kolbe, 1895
********** *[[Polystalactica paulula]]* Kolbe, 1914
********** *[[Polystalactica punctulata]]* (Olivier, 1789)
********** *[[Polystalactica sansibarica]]* Kolbe, 1892
********** *[[Polystalactica spectabilis]]* Kraatz, 1899
********** *[[Polystalactica stellata]]* (Harold, 1879)
********** *[[Polystalactica velutina]]* Moser, 1910
********* Underslekten *[[Trichocelis]]* Moser, 1908
********** *[[Polystalactica allardi]]* Antoine, 2010
********** *[[Polystalactica elegantula]]* Schoch, 1896
********** *[[Polystalactica jossoi]]* Rojkoff, 2016
********** *[[Polystalactica touroulti]]* Antoine, 2010

## Eksterne lenker
* 
* Bilde av ''Polystalactica erythraeana'' 
* Bilde av ''Polystalactica stellata''
Ljudmyla Pavlenko

**Ljudmyla Volodymyrivna Pavlenko** (ukrainsk: Людмила Володимирівна Павленко; født 16. september 1981 i Kharkiv) er en ukrainsk funksjonshemmet idrettsutøver. Hun har cerebral parese, og konkurrerer i langrenn og skiskyting.

Hun er gift og har et barn. 

## Idrettskarriere
Pavlenko deltok ved Paralympiske vinterleker 2006 i Torino. I skiskyting fikk hun sølv på 10 km sitteski, og bronse på 7,5 km. Hun deltok også i langrenn, der hun fikk bronse på 2,5 km og på stafetten, der hun gikk sammen med Yuliya Batenkova og Olena Iurkovska. Hun kom på 4.-plass på 10 km og 5 km. 

Hun fikk to bronsemedaljer ved VM i langrenn og skiskyting for funksjonshemmede 2009 i Vuokatti i Finland. Hun kom også på 3.-plass ved World Cup sammenlagt denne sesongen.

Ved Paralympiske vinterleker 2010 i Vancouver fikk hun én medalje; bronse på jaktstarten i skiskyting. Hun kom på 4.-plass på 10 km skiskyting, og i langrenn kom hun på 4.-plass på 1 km sprint, 7.-plass på 10 km og 5.-plass på 5 km. 

Hun vant 12 km langrenn ved Paralympiske vinterleker 2014 i Sotsji i Russland, og fikk også bronse på 10 km skiskyting. På 6 km skiskyting kom hun på 6.-plass.  

## Utmerkelser
* 2006 - *[[Fyrstinne Olgas orden]]* av 3. grad

## Referanser


## Eksterne lenker
*  Profil hos Sotsji 2014
Pseudoprotaetia

* se systematisk inndeling

***Pseudoprotaetia*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Utbredelse
Slekten er utbredt i Afrika.

## Systematisk inndeling
Avgrensingen mellom denne slekten og slekten *[[Xeloma]]* synes uklar. Kanskje er *Pseudoprotaetia* å betrakte som et synonym med *Xeloma*. Den nedenstående listen er en liste over arter som har blitt plassert i slekten, det er sannsynlig at flere av navnene er synonymer.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Pseudoprotaetia* Kraatz, 1882
********* *[[Pseudoprotaetia amakosa]]* (Boheman, 1857)
********* *[[Pseudoprotaetia burmeisteri]]* Arrow, 1941
********* *[[Pseudoprotaetia leprosa]]* (Burmeister, 1842)
********* *[[Pseudoprotaetia pilicollis]]* Kraatz, 1882
********* *[[Pseudoprotaetia puncticollis]]* Kraatz, 1899
********* *[[Pseudoprotaetia soror]]* Kraatz, 1899
********* *[[Pseudoprotaetia stictica]]* Kraatz, 1882
********* *[[Pseudoprotaetia stolata]]* (Olivier, 1789)

## Eksterne lenker
*
Phonotaenia

* se systematisk inndeling

***Phonotaenia*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
Små til middelsstore, avlange, matte, svarte og gule gullbasser. Slekten kjennes særlig på sin avlange kroppsform. Pronotum er svart med lyse ytterkanter, dekkvingene har omfattende, gule tegninger.

## Utbredelse
Slekten er utbredt i det østlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Phonotaenia* Kraatz, 1880
********* *[[Phonotaenia aequinoctialis]]* (Olivier, 1789)
********* *[[Phonotaenia aethiopica]]* Antoine, 2005
********* *[[Phonotaenia angustata]]* Lansberge, 1882
********* *[[Phonotaenia balteata]]* (DeGeer, 1778)
********* *[[Phonotaenia bipunctata]]*  Lansberge, 1882
********* *[[Phonotaenia bouyeri]]* Antoine & Legrand, 2005
********* *[[Phonotaenia camiadei]]* Antoine, 2005
********* *[[Phonotaenia centralis]]* Antoine, 2005
********* *[[Phonotaenia clarkei]]* Antoine, 2005
********* *[[Phonotaenia hassoni]]* Antoine & Legrand, 2005
********* *[[Phonotaenia lerui]]* Antoine, 2005
********* *[[Phonotaenia nigriceps]]* (Westwood, 1874)
********* *[[Phonotaenia scalaris]]* (Gory & Percheron, 1833)
********* *[[Phonotaenia schoutedeni]]* Moser, 1910
********* *[[Phonotaenia tigrina]]* Arrow, 1909

## Eksterne lenker
* 
* Bilde av ''Phonotaenia aequinoctalis''
* Bilde av ''Phonotaenia centralis''
* Bilde av ''Phonotaenia scalaris''
Bård Andersson

**Bård Andersson** (født 1971) er en norsk låtskriver, musiker og journalist fra Nesodden. Han var vokalist og gitarist i rockebandet Bullit, som senere skiftet navn til Barbarian Twins.
Han har han bidratt med komposisjon og fremføring av filmmusikk på TV2s dokumentarserie *[[Liste over episoder av Rikets tilstand|Rikes tilstand]]* (2002).

Andersson er utdannet sivilmarkedsfører fra Norges Markedshøyskole. Han har jobbet som journalist i i Ad Fontes Mediers magasiner *Ukeavisen Ledelse*, *Gründer* og *Økonomisk Rapport* fra 2006 til 2010, og begynte deretter i *Motor-World Ltd.*

## Diskografi
:**Bullit**
*: *Self Destruction Blues* (Nesodden musikkverksted)
*: *Project 101* (MEET Productions/Musikkoperatørene)
:**Barbarian Twins**
*: *Won't Bow Down*
*: *Hous of Ill fame*
:**Bidrag**
*: *Bring the Future* (Rønbeck)

## Referanser
Borge arbeidsskole

**Borge arbeidsskole** var en fagskole som lå i  Borge kommune i Lofoten i Nordland. Skolen ga opplæring i møbelsnekring. Den ble startet på Alstad i daværende Borge kommune i 1920 av Julius Adolfsen.  

I 1939 var skolen en av 13 faste arbeidsskoler for menn som ga 6–7 måneders kurs. Fra 1945 overtok broren til Julius, Magnus Adolfsen, som skolens rektor, og i 1959-60 var den en av 12 arbeids- og heimeyrkesskoler for menn. 

Skolen flyttet til Leknes, ble kommunal og fikk navnet Vestvågøy yrkesskole i 1965.

I forbindelse med innføringen av videregående skoler vedtok Nordland fylkesting i 1968 at Borge arbeidsskole skulle bli en filial under Hadsel yrkesskole innen utgangen av 1970. Fra 1970 ble skolen innlemmet i Vestvågøy videregående skole på Leknes som snekkerlinja. Snekkerlinja ble da en del av den treårige utdanninga i byggfag. 

I 1973 overtok sønnen til Magnus Adolfsen, Johan Adolfsen, ledelsen av snekkerlinja og ledet denne frem til han gikk av med pensjon på slutten av 1990-årene. 

## Referanser
Bahrains Grand Prix 2014

**Bahrains Grand Prix 2014** (offisielt navn: *2014 Formula 1 Gulf Air Bahrain Grand Prix*) er et Formel 1-løp som ble arrangert den 6. april 2014 på Bahrain International Circuit. Det var det tredje løpet i Formel 1-sesongen 2014, og tiende gang Bahrains Grand Prix ble arrangert. Løpet ble startet like før solnedgang og ble kjørt som et kveldsløp i flomlys, i likhet med Abu Dhabis Grand Prix. Beslutningen om dette ble tatt som en måte å markere løpets 10-årsjubileum. 

Løpet ble vunnet av Mercedes-føreren Lewis Hamilton, med hans teamkollega Nico Rosberg på andreplass. På tredjeplass kom Force Indias Sergio Pérez.

## Bakgrunn
14. januar 2014 sendte en rekke menneskerettighetsorganisasjoner et felles brev til Mr. Jean Todt, president av Fédération Internationale de l'Automobile (FIA), der de krever at løpet i Bahrain blir kansellert på grunn av menneskerettighetssituasjonen i landet. De skriver at det har vært en sammenheng mellom eskalert forfølgelse av politiske demonstranter (som har holdt på siden den arabiske våren i 2011) og løpene da de ble arrangert i tidligere år. Blant annet er sivile utsatt for vilkårlige arrestasjoner. Mer enn 3000 politiske fangere er a finne i Bahrain i dag.

## Klassifisering
### Kvalifisering

### Løpet

**Noter til tabellene:**
*  - Daniel Ricciardo fikk en gridstraff på ti plasser for en utrygg utkjøring fra pit under Malaysias Grand Prix 2014.
*  - Adrian Sutil fikk en gridstraff på fem plasser for å ha hindret Romain Grosjean under kvalifiseringen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Michael Cook

**Michael Cook** (født 1940) er en britisk islamforsker ved Princeton University. Han fikk Holbergprisen for 2014 og i 2019 Balzanprisen.

Han studerte historie og midt-østenstudier ved King's College, Cambridge fra 1959 til 1963 og studerte på University of London 1963-1966. Han underviste i London ved School of Oriental and African Studies (SOAS) fram til han i 1986 ble professor i midtøstenstudier ved Princeton. 

## Referanser


## Eksterne lenker

* Hjemmeside, Princeton University
John C. Stennis

**John Cornelius Stennis** (født 3. august 1901 i Kemper County i Mississippi, død 23. april 1995 i Jackson i Mississippi) var en amerikansk senator for Mississippi og medlem av Det demokratiske partiet. Han representerte Mississippi i senatet mellom 1947 og 1989. Stennis var det første medlem av Det demokratiske part som kritiserte senator Joseph McCarthy offentlig. Stennis var leder av senatets forsvarskomite fra 1969 til 1981 og President pro tempore i USAs senat fra 1987 til 1989.
## Liv og virke
### Bakgrunn
John Stennis ble født til en middelklassefamilie i Kemper County i Mississippi, som sønn av Hampton Howell Stennis og Margaret Cornelia Adams. Hans oldefar John Stenhouse hadde emigrert fra Skottland til Greenville i Sør-Carolina kort tid før den amerikanske revolusjon.

Han ble uteksaminert fra  Mississippi State College i 1923, og i 1928 avla han juristeksamen ved University of Virginia. 

I 1928 giftet han seg med Coy Hines.

### Senator
Da senator Theodore G. Bilbo døde i 1947, vant Stennis suppleringsvalget og ble senator for Mississippi. Han ble gjenvalgt i 1952, 1958, 1964, 1970, 1976 og 1982. 

Stennis motsatte seg konsekvent 1960-årenes borgerrettslovstiftning. Mot slutten av sin karriere støttet han enkelte borgerrettighetsloverm og deltok i afroamerikaneren Mike Espys kampanje til USAs representanthus i kongressvalget i 1986. Han var imot Martin Luther King-dagen som ble innstiftet i 1986.

Ved senatsvalget i 1988 stilte han ikke som kandidat, og gikk av som senator i 1989.

Stennis ble alvorlig såret da han ble ransoffer i Washington, D.C. i 1973. Han ble truffet av to kuler. Stennis' venstre fot ble amputert i 1984 på grunn av kreft.

Stennis var senatets tilforordnede talsmann, president *pro tempore* av Senatet, årene 1987-1989. 

Han kandiderte ikke til gjenvalg i senatsvalget i 1988. Av de da sittende senatorene var Stennis den senator som hadde sittet lengst (1981-1989). 

Hangarskipet USS John C. Stennis (CVN-74) i Nimitz-klassen, ble sjøsatt i 1993. Bakgrunnen for navnevalget var at Stennis hadde vært leder av senatets forsvarskomite fra 1969 til 1981, da finansieringen av skipet ble drøftet.

Stennis var metodist. Hans grav er på *Pine Crest Cemetery* i De Kalb.

## Referanser


## Eksterne lenker
* 
*
Helene Ripa

**Helene Ripa** (født 22. august 1971 i Stockholm) er en svensk tidligere idrettsutøver som konkurrerte ulike grener innen idrett for funksjonshemmede, deriblant kanopadling, svømming og langrenn for stående. I oktober 2023 kunngjorde hun at hun la opp som elitesportsutøver.

## Idrettskarriere (utvalg)
Ripa fikk to medaljer ved VM i langrenn og skiskyting for funksjonshemmede 2013 i Sollefteå i Sverige. Hun vant gull på sprinten, og fikk bronse på 5 km. I tillegg deltok hun på det svenske stafettlaget som fikk 4.-plass på stafetten. 

Hun vant 15 km langrenn ved Paralympiske vinterleker 2014 i Sotsji i Russland. 

## Referanser


## Eksterne lenker
*  Profil hos Sotsji 2014
Gunnar Moreite

**Hans Gunnar Halle Moreite** (født 24. januar 1940 i Larvik) er en norsk jazzmusiker (trommer) som var aktiv i Oslo-grupper fra slutten av 50-tallet, Moreite er en stilfleksibel musiker som spenner over hele registret fra tradjazz til bop.

Han var aktiv i «Swing Cats» (1957) og «The Atlantic Beatnicks» (1. premie i gruppen «swingband» ved jazzamatørenes NM 1959). I perioden 1959-65 var han yrkesmusiker og var blant annet fast medlem av Big Chief Jazzband (1960-63), i tillegg hadde han egne smågrupper blant annet med Magni Wentzel (1962-64), Bjørn Stokstads orkester mellom 1963-66 (plateinnspilling 1963 og festivaldebut i Molde 1966), Ditlef Eckhoff kvintett og Kjell Karlsens orkester. Dessuten har han akkompagnert en rekke utenlandske solister, fra Albert Nicholas til Clifford Jordan.

Etter 1966 fulgte en periode med mindre musikalsk aktivitet inntil han i 1976 dannet «Appaloosa Mainstream Ensemble», som eksisterte til 1985 og spilte inn LP-ene «Live at Downtown» (1978) og «Andresen songbook» (1979). Han deltok også på platen «Øistein Ringstad 50 år» (1977), spilte i gruppene «Tenor Gladness» (1981-84), «Ool-Ya-Koo» (1982-83), Søren Bøgelund Swingsters (1982-83), Bjarne Nerem kvartett (1982-84) og John Bevan Big Band fra 1983. Han dannet sitt eget band «Dean Machine» (1985-89), var med i Harald Bergersens «Modern Jazz Clarinet HB» (1986-89), «VSOBOP» 1987-89, samt «Appaloosa Nova» og Monica Borgen/Eivin Sannes All Stars fra 1992.

Fra 1984 var han styremedlem og kafévert i Oslo Jazzhus. Fra slutten av 90-tallet har han vært innehaver av Fyret Mat & Drikke på Youngstorget.

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Bjørn Vidar Solli

**Bjørn Vidar Solli** (født 1. august 1979 i Skien) er en norsk jazzmusiker gitarist og komponist. 

## Biografi
Solli er utdannet ved jazzlinja ved Musikkonservatoriet i Trondheim (1998-2002). I 2002 ble han kåret til årets unge jazzmusiker av Rikskonsertene og Norsk jazzforum, og han har som følge av dette hatt en rekke turneer i Norge for Rikskonsertene.

Sammen med gruppen SOLID! (Daniel Formo, orgel, Håkon Mjåset Johansen/Truls Rønning, trommer) har Solli turnert over store deler av verden. Gruppen vant i 2003 første pris ved den internasjonale jazzkonkurransen i Getxo i Spania, ga i 2005 ut CD-en «Solid!», fulgt i 2008 av «Happy accidents» og i 2011 «Visitor» sammen med tenorsaksofonisten Seamus Blake.

Solli har vunnet flere solistpriser ved internasjonale jazzfestivaler/konkurranser, bl.a. ved Gibson Jazz Guitar Competition i Montreux Jazz Festival (2005) og Monaco International Jazz Soloist Competition (2006). Som solist medvirker han på Hot Club de Norvèges CD «A Stranger in Town» (2004). Han har også spilt med David Arthur Skinner i Diagonal Jazzband.

Siden januar 2007 har han tilbrakt perioder som freelance jazzmusiker i New York. Under hjemmebesøk har han blant annet medvirket på Guy Sions CD «Away», utgitt i 2012.

Solli er har som medlem av jazzgruppen Andreas Dreier Trio sammen med bassisten Andreas Dreier og Adam Pache på trommer gitt ut albumene *Poinciana* (på Losen Records) og *Ahmad Jamal Prosjekt* (2014). Han har også spilt med David Arthur Skinner i *Diagonal Jazzband* og David Skinner og Bjørn Vidar Solli Kvartett, blant annet på *Lancelot* i Asker og *Swing'n'Sweet Jazzklubb* i Bergen.

I 2016 startet Solli prosjektet Gigglemug sammen med trommeslageren Hermund Nygård; de knyttet til seg vibrafonisten Tim Collins og kontrabassisten Daniel Franck. Høsten 2023 ga kvartetten ut sin debuplate *Weisenheimer*. Parallelt ga Solid! ut et nytt album sammen med den amerikanske saksofonisten John Ellis.

## Diskografi

#### Med Solid!
* 2003: *XXVII Festival Internacional De Jazz De Getxo, Europar Jazzaldia 2003 (Getxo International Jazz Festival)* ‎(album), Hilargi Records
* 2005: *Solid!* ‎(album), Jazzaway Records
* 2008: *Happy Accidents* ‎(album), Aim Records
* 2011: *Visitor* ‎(album), Parallell Records – med Seamus Blake
* 2023: *Firm Deadline!* (album), Particular Recordings Collective/Musikkoperatørene – med John Ellis
#### Med [[Hot Club de Norvège]]
* 2003: *A Stranger In Town* ‎(album), Hot Club Records

#### Med The Lyngør Project
* 2014: *Aglow: The Lyngør Project Volume 1* (album), Lyngør Records
* 2016: *Reviviscence, The Lyngør Project Volume 2* ‎(album), Lyngør Records

#### Med [[Andreas Dreier Trio]]
* 2014: *Poinciana* ‎(album), Losen Records		
* 2017: *But Not For Me* ‎(album), Losen Records

#### Med Gigglemug

* 2023: *Weisenheimer* (album), Sweet Morning Music/Musikkoperatørene

## Referanser


## Eksterne lenker
* Biografi fra Jazzbasen
* Diskografi fra Jazzbasen
Perak (øy)

**Perak** (malayisk: *Pulau Perak*, «Sølvøya») er en liten øy som utgjør Malaysias aller vestligste landterritorium. Øya er en granittklippe i Malakkastredet.

Perak er del av den malaysiske delstat Kedah, og er et marint vernet område.  På øyas høyeste punkt står et fyr.

## Referanser
Propulsion Universelle et Recuperation d’Energie

**Propulsion Universelle et Récuperation d'Énergie** (**PURE**, norsk: «Universell Fremdrift og Energigjenvinning») er et selskap innen motorsport-teknologi, grunnlagt i 2011 av Craig Pollock, tidligere teamsjef for Formel 1-konstruktøren British American Racing. Selskapets mål er å designe motorer til bruk under Formel 1s nye tekniske regelverk som trådte i kraft fra , og som medfører en overgang fra de tidligere 2,4 liters V8-motorene til 1,6 liters V6-motorer med turbo og integrerte energigjenvinningssystemer. Selskapet har tilknytning til Mecachrome, har ansatt tidligere medlemmer av Renault og Peugeots motorprogrammer i Formel 1 på 1990-tallet.

I juli 2011 ansatte selskapet Gilles Simon, tidligere sjef for Scuderia Ferraris motoravdeling og FIAs tekniske direktør for utvikling av drivverk. Ansettelsen var kontroversiell, og flere team og motorprodusenter, spesielt Renault, uttrykte bekymring for at Simons tidligere stilling i FIA ville gi han tilgang til sensitive tekniske data om motordesign som potensielt kunne bli brukt av PURE i utviklingen av deres egen motor. Simon og PURE avviste disse hentydningene, og uttalte at prosessen med utviklingen av motorreglementet for 2014 hadde vært transparent, og at alle involverte parter hadde tilgang til samme informasjon, slik at ingen enkeltgrupperinger ville ha noen fordeler. PURE vil benytte Toyota Motorsports anlegg i Köln i Tyskland, men fremdeles ha sin hovedbase i Frankrike.

I juli 2012 stoppet PURE sitt motorprogram grunnet problemer med finansieringen.

## Referanser


## Eksterne lenker
* Nettsted
Theodor Tharaldsen

**Theodor Tharaldsen** (født 30. april 1880 i Kristiansand, død 11. mars 1950) var en norsk militær kjemiker og sprengstoffekspert.

Etter å ha blitt offiser i artilleriet (skytevåpenet) i 1902 tok han militær høgskoleeksamen i 1905 og studerte kjemi ved Det Kongelige Frederiks Universitet i Kristiania.  

Fra 1907 til 1914 var han ansatt ved Raufoss Kruttverk og Patronfabrikk, i dag Raufoss Ammunisjonsfabrikk. Dette endret seg da han fra 1. januar 1915, med premierløytnants grad, fikk jobb som den første Statens inspektør for ildsfarlige stoffer, gjerne bare kalt Ildsfarlighetsinspektøren. Stillingens ansvarsområde var å gi råd til private og offentlige organer i spørsmål vedrørende sikkerhet ved tilvirkning, lagring, transport og ikke minst, bruk, av sprengstoff. Tidligere var det leid inn ekspertise. Han hadde stillingen til 1947 da han avgikk ved nådd aldersgrense. Han hadde kapteins grad i militærvesenet og ble etterfulgt av Eilif Platou (1886–1954). Efter pensjoneringen fortsatte Tharaldsen med å gjøre forsøk innen militær sprengning.

## Utgivelser
* Eksplosivstoffer, Dreyer, 1950
* Brannkjemi: Håndbok i brann- og eksplosjonsfarlige stoffers egenskaper og behandling, Dreyer, 1950
* Lagring av sprengstoff, Grøndahl, 1952
* De viktigste bestemmelser angående bl.a. oppbevaring, innførsel, salg og forsendelse av ildsfarlige stoffer, Grøndahl, 1961
:*Se [http://www.nb.no/nbsok/search;jsessionid=CA95EA301E92DDF6CC2227A5C0A3CA67.nbdigital3?searchString=creator:%22Tharaldsen,%20Th.%22&page=0 digitaliserte utgaver] forfattet av Th. Tharaldsen hos Nasjonalbiblioteket*

## Referanser
Kareem Amer

**Kareem Amer** (født	17. juni 1984) er en Norsk egyptisk blogger og tidligere jusstudent. 

Han blei arrestert av egyptiske myndigheter for å ha publisert innlegg på bloggen sin som ble ansett for å være antireligiøs og sårende mot daværende president Hosni Mubarak. I hjembyen Alexandria, den 22. februar 2007, ble Amer dømt til tre års fengsel for å opptrådt krenkende mot Islam, for oppvigleri, og ett år for å ha opptrådt krenkende mot president Hosni Mubarak. Han var den første blogger i Egypt som ble arrestert utelukkende på grunnlag av det han hadde skrevet. Han ble sluppet ut av fengselet 17. november 2010.

Han kom til Bergen i 2012 og har fått status som fribyforfatter.. Bergen by er medlem av International Cities of Refuge Network (ICORN) og tar imot forfulgte forfattere. 
I 2020 fikk han norsk sratsborgerskap.

## Referanser


## Eksterne lenker
* Amers blogg (hovedsakelig arabisk) 
* ICOR om Bergens mottakelse av Amer
Selbusjøen Hotell & Gjestegård

**Selbusjøen Hotell og Gjestegård** ligger på Haverneset ved Selbusjøen i Selbu kommune i Trøndelag. Det er et hotell med eiendommer som har historie tilbake til 1800-tallet.

Det var handelsmannen Fredrik Birch fra Trondheim som i 1850 kjøpte eiendommen Haverneset av Thomas Nielsen Bell. Birch etablerte, med kong Oscars godkjennelse, sitt landhandleri her. Dette ble det første handelshuset i området før 1860. Virksomheten utviklet seg til å omfatte, foruten landhandleri, også bakeri, postkontor, samt delvis produksjon og salg av kvernsteiner. Fredrik Birch utviklet seg også til å bli en dyktig gårdbruker, han var den første i området som sådde timotei og tok i bruk kunstgjødsel. Sønnen Paul Birch overtok virksomheten i 1898, og fortsatte driften frem til 1915, da solgte Paul Birch eiendommen til Selbu Tuberkuloseforening som etter en betydelig utbygging etablerte Selbu Tuberkulosesanatorium på eiendommen. 

Selbu sanitetsforening overtok eiendommen i 1955 for å drive gamlehjem, og frem til 1987 ble eiendommen drevet som gamlehjem og helsesenter i regi av sanitetsforeningen, Selbu kommune og Sør-Trøndelag fylkeskommune. Etter kommunen bygde nytt helsesenter i Selbu sentrum ble eiendommen i 1987 ledig.

I 1987 spurte kommunen Arild Øien, som da var hotellsjef ved Selbu Hotell, om han ønsket å ta over driften på Haverneset for å bygge hotell der. Etter kommunen hadde gjennomført ombygging og restaurering ble eiendommen og dens bygninger overtatt av Toril og Arild Øien. De åpnet hotell på eiendommen i 1988, da med 30 rom. Hotellet ble på 90-tallet utvidet med ny spisesal og 28 nye rom. Hotellet hadde da 58 rom for overnatting, konferansesaler og restaurant.

Hotellet var en del av De Historiske Hotel og Spisesteder. Den 7. mars 2007 ble Selbusjøen Hotell og Gjestegård, som det første hotellet i Norge, erklært som et tre-stjerners hotell. I 2024 gikk de ut av De Historiske Hotel og Spisesteder og ble en del av Thon-kjeden, hotellet skiftet da navn til Thon Partner Hotel Selbusjøen.

## Referanser
Philip Zimbardo

**Philip Zimbardo** (1933–2024) var en amerikansk sosialpsykolog. 

Han var professor emeritus ved Stanford University. Zimbardo er spesielt kjent for Stanford Prison Experiment fra 1971, som han utviklet og ledet.

## Referanser


## Eksterne lenker
* 
*
Pure

**Pure** kan referere til:

* Propulsion Universelle et Recuperation d'Energie, et selskap innen motorsport-teknologi
* Pure E&P, et norsk oljeselskap
* Pure (Pogo Pops-album), et album fra 1995
* Puré, næringsmiddel
Karl II (andre betydninger)

**Karl II** er navnet på flere europeiske monarker:

* Karl II av Det tysk-romerske rike kalt *Karl den skallede* (823–877), konge av vestfrankerne og tysk-romersk keiser
* Karl II av Napoli (1248–1309)
* Karl II av Alençon (1297–1346)
* Karl II av Navarra (1332–1387)
* Karl II av Lothringen (1390–1431)
* Charles II de Bourbon (1434–1488)
* Karl II av Savoia (1489–1496)
* Karl II av Innerösterreich (1540–1590)
* Karl II av Elbeuf (1596–1657) 
* Karl II av Mantova (1637–1665)
* Karl II av England, Skottland og Irland (1630–1685)
* Karl II av Pfalz (1651–1685)
* Karl II av Spania (1661–1700)
* Karl VI av Det tysk-romerske rike, også kjent som Karl II av Böhmen, (1685–1740)
* Charles de Secondat, baron de Montesquieu (1689–1755), fransk filosof
* Karl II av Mecklenburg-Strelitz (1741–1816)
* Karl II av Norge. I Sverige, Karl XIII (1748–1818)
* Karl II av Sverige, vanligvis kalt Karl VIII
* Karl av Hessen (1744–1836)
* Karl II av Parma (1799–1883)
* Carol II av Romania (1893–1953)
Arne Overrein

**Arne Overrein** (født 1948) er en norsk filosof. Han har arbeidet som førstelektor ved Universitetet i Tromsø.

Overrein har vært knyttet til tidsskriftet *[[Vardøger (tidsskrift)|Vardøger]]* siden 1974, som redaktør og hyppig skribent. Han er oppført som utgaveredaktør i 1974 og sitter i 2024 fortsatt i redaksjonen.

Overrein har vært partipolitisk engasjert for Sosialistisk Venstreparti i Troms og Tromsø. I 1990 ble han valgt inn i arbeidsutvalget til partiets fylkesstyre. Året etter ble han valgt inn i kommunestyret i Tromsø. Fra 2003 var han leder i kommuneorganisasjonen. Han representerte det som ble betegnet som venstresida i partiet, tidvis (også av ham selv) kalt «museumsvokterne».

## Utgivelser (utvalg)
* *Kampen om folkeretten : krig, makt og rett i verdenssamfunnet*, 297 sider, Abstrakt forlag (2005; 2. opplag 2007) .

## Referanser


## Eksterne lenker
Lars Mjøset

**Lars Mjøset** (født 1954) er en norsk sosiolog. Han er professor i sosiologi ved Universitetet i Oslo.

## Referanser


## Eksterne lenker
Your Mamma Won’t Like Me (album)

***Your Mamma Won't Like Me*** er det tredje studioalbumet til Suzi Quatro som ble gitt ut i 1975. Albumet kom på 16.-plass i New Zealand, 21.-plass i Norge, 42.-plass i Tyskland og 146 plass i USA.

## Sporliste

**Side 1:**

# «I Bit Off More Than I Could Chew»
# «Strip Me»
# «Paralysed»
# «Prisoner Of Your Imagination»
# «Your Mamma Won't Like Me»

**Side 2:**

# «Can't Trust Love»
# «New Day Woman»
# «Fever»
# «You Can Make Me Want You»
# «Michael»

## Eksterne lenker
*
The Suzi Quatro Story - Golden Hits

***The Suzi Quatro Story - Golden Hits*** er et samlealbum med Suzi Quatro som ble gitt ut i 1975. Albumet kom på 2.-plass i New Zealand og 33.-plass i Sverige.

## Sporliste

**Side 1:**

# «Rolling Stone»
# «Can the Can»
# «Glycerine Queen»
# «48 Crash»
# «Daytona Demon»
# «Devil Gate Drive»

**Side 2:**

# «Too Big»
# «The Wild One»
# «Your Mamma Won't Like Me»
# «Michael»
# «I Bit Off More Than I Could Chew»
# «I May Be Too Young»

## Referanser
Your Mamma Won’t Like Me

***Your Mamma Won't Like Me*** kan sikte til:

* «Your Mamma Won't Like Me (album)», et album med Suzi Quatro fra 1975
* «Your Mamma Won't Like Me (singel)», en singel med Suzi Quatro fra 1975
Cheryl Maas

**Cheryl Maas** (født 28. september 1984) er en nederlandsk snøbrettkjører som konkurrerer i slopestyle. Hun representerte landet sitt under Vinter-OL 2014 i Sotsji, der hun ble nummer 25.

Hun er gift med den norske snøbrettkjøreren Stine Brun Kjeldaas

## Referanser




## Eksterne lenker
* 
*  
*
Hilchen Sommerschild

:::*Se egen artikkel om psykiateren [[Hilchen Thode Sommerschild]].* 

**Hilchen Sommerschild** (også omtalt som **Helene**; født 1756, død 1831) er omtalt som den første norske lærerinne.

Hilchen, som var født Thode, blei i 1790 gift med kaptein Peter Henrich Sommerschild, som var kompanisjef i infanteriet ved Steinkjer. Han døde i 1798. Hilchen påtok seg da stillinga som «læremoder» ved Døtreskolen i Trondheim. Hun hadde sjøl ingen formell utdannelse, men kom fra et boklig hjem og hadde lært seg fransk.

Døtreskolen var fra 1801 en avdeling av Realskolen, som var etablert i 1783, da med elever av begge kjønn. Den utskilte skolen var den første jenteskolen i landet.

Sommerschild var ikke den første som hadde stilling som læremoder. Det spesielle var at hun, i tillegg til å undervise i praktiske fag som håndarbeid, også var lærer i boklige fag, i dette tilfellet språk. I tillegg hadde hun bolig på skolen og førte tilsyn med reinhold og med jentenes oppførsel. Hun skulle «iagttage deres Forhold naar de ere i Gaarden, og efterspore hvorledes de skikke sig naar de begive sig til og fra Skolen». Lønna var 120 riksdaler pluss et brenselstillegg på 30 riksdaler.

I 1826 søkte Sommerschild avskjed etter 25 års tjeneste. 

## Referanser


## Kilder
* Om Hilchen Sommerschild på www.trondheim.no; besøkt 11. mars 2014.
* Ulla Meyer: *Norske kvinner. 150 portretter*, Jacob Dybwads forlag, Oslo 1943
* Rolf Grankvist om Sommerschild i *Norsk biografisk leksikon*.
Tatjana Mihhailova

**Tatjana Mihhailova-Saar**, kjent som **Tanja**, (russisk: *Татьяна Михайлова* eller *Таня* - født 1983) er en estisk sangerinne og skuespiller. Mihhailova vant den litauiske musikkonkurransen *Utrennaja zvezda* i 1998, og hun deltok i den baltiske konkurransen *Fizz Superstar 2002*. 

I 2001 dannet hun gruppen Nightlight Duo sammen med Ly Lumiste. Bandet ga ut albumene *Jäljed liival* og *Miks ma ei suuda su maailma muuta*, som vant prisen for årets beste album i «Aasta uustulnuk 2002». Nightlight Duo deltok to ganger i Eurolaul, før de ble oppløst i 2004. I 2005 var Mihhailova med på å danne bandet Jz Belle.

I 2014 vant Mihhailova Eesti Laul med melodien *[[Amazing]]*, og hun representerte Estland i Eurovision Song Contest i København. 

Tatjana Mihhailova hadde en rolle i den estiske filmen *Georg*, og hun har hatt hovedrollene i musikalene *Fame*, *Kiss of the Spider Woman* og *[[Cabaret]]*.

## Eurovision Song Contest
Deltakelser i den estiske nasjonale finalen (Eurolaul og Eesti Laul) og Eurovision Song Contest:

## Referanser


## Eksterne lenker
* 
* 
* 
*
Pseudotephraea

* se systematisk inndeling

***Pseudotephraea*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse

## Utbredelse
Slekten er utbredt i Vest- og Sentral-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Pseudotephraea* Kraatz, 1882
********* *[[Pseudotephraea ancilla]]* (Harold, 1879)
********* *[[Pseudotephraea cinereus]]* Bourgoin, 1921

## Eksterne lenker
*
Liriopes

***Liriopes*** er en av i alt minst 88 slekter innenfor familien av spøkelseskreps, en type  amfipoder som er maritime krepsdyr.

Larvene er planktoniske. Voksne individer er ofte små - de har to store antenner og to små antenner. Denne slekten tilhører muligens underfamilien Caprellinae (Leach, 1814), selv om en slik gruppering er omstridt og lite sikker. Det er flere måter å fremstille fylogenien over denne gruppen, som kan defineres inn i enten en overfamilie eller familie.

Slekten består (2013) av bare en anerkjent art.

## Taksonomi
Gruppens systematikk er beskrevet på ny i 2003.
En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Corophiida
******** Parvorden Caprellidira Leach, 1814 (sensu Lowry & Myers, 2013)
********* Overfamilie Caprelloidea  Leach, 1814
********** Spøkelseskreps (Caprellidae) Leach, 1814 = Pariambidae Laubitz, 1993
*********** Underfamilie Caprellinae Leach, 1814
************ *Slekt Liriopes* Arimoto, 1978
************* *[[Liriopes lunaticus]]* Arimoto, 1978

## Referanser


## Eksterne lenker
*
Merika Enne

**Merika Enne** (født 26. juni 1992) er en finsk snøbrettkjører som konkurrerer i slopestyle. Hun representerte landet sitt under Vinter-OL 2014 i Sotsji, der hun ikke startet semifinalen etter fall.

## Referanser


## Eksterne lenker
*
Joan Finney

**Joan Finney** (født 12. februar 1925 i Topeka i Kansas, død 28. juli 2001 i Topeka i Kansas) tjenestegjorde som den 42. guvernøren i Kansas fra 1991 til 1995.

## Liv og virke
### Bakgrunn
Joan Marie McInroy ble født i Topeka i Kansas som datter av Leonard og Mary Sands McInroy. Hun gikk ut av high school i Manhattan i Kansas i 1942. I 1957 giftet hun seg med Spencer Finney jr. og de hadde tre barn, Sarah «Sally» Finney Timm, Richard Finney og Mary Finney Holladay. I 1978 ble hun uteksaminert fra Washburn University med en grad i økonomisk historie.

### Karriere
Fra 1953 til 1969 tjenestegjorde hun i staben til den republikanske senatoren Frank Carlson. Fra 1970 til 1972 tjenestegjorde hun som Commissioner of Elections for Shawnee County i Kansas. I 1972 forsøkte hun uten hell å bli valgt til et sete i Representantenes hus som republikaner.

Etter at hun byttet politisk syn fra å være republikaner til å bli demokrat tjenestegjorde hun som den første kvinnelige Kansas State Treasurer fra 1975 til 1991. I hennes stab i den første perioden som statskasserer var blant annet Nancy Claggett og Kathleen Boston Cole McCune visekasserere.

### Guvernør
Etter at hun overraskende vant over tidligere guvernør John W. Carlin i demokratenes 1990 nominasjonsvalg for guvernør, vant hun over den sittende republikaneren Mike Hayden i hovedvalget slik at hun ble den første kvinne som har slått en sittende guvernør i et vanlig valg i USA.

I tillegg til å være staten Kansas' første kvinnelige guvernør, var hun også Kansas' eldste guvernør ved at hun inntok guvernørstolen i en alder av 65, Kansas' først romersk katolske guvernør og en av de få demokratiske guvernører som var abortmotstandere.

Etter sin periode som guvernør forsøkte hun i 1996 å bli nominert som demokratisk kandidat til å fylle setet til Bob Dole, men ble slått i nominasjonsvalget av Jill Docking, som fikk 75% av stemmene i nominasjonsvalget, men som senere tapte i selve valget til Sam Brownback.

Joan Marie Finney døde av komplikasjoner ved leverkreft ved St Francis Hospital and Medical Center i Topeka og er gravlagt på Mount Calvary Cemetery i Topeka.

## Referanser


## Eksterne lenker
* Find-A-Grave profile for Joan Finney
* http://www.kansas.gov
Mary Elizabeth Williams

**Mary Elizabeth Williams** er en amerikansk forfatter og kommentator. Hun er en aktiv skribent for det amerikanske nettmagasinet *[[Salon.com]]*. Hun har også skrevet for *[[The New York Times]]*, *[[The Nation]]* og andre publikasjoner. Som kommentator har hun gjort opptredener på MSNBC, det amerikanske TV-programmet *Today* og *NBC Nightly News*.
 
I 2009 ga Williams ut en selvbiografi med tittelen *Gimme Shelter*.

## Privatliv
Mary Elizabeth Williams vokste opp i Jersey City i New Jersey. Hun har beskrevet seg selv som en praktiserende katolikk. 

I august 2010, ble Williams diagnostisert med fløflekkreft og ble operert. I august 2011 ble hun diagnostisert på nytt med stadium 4. Senere samme år ble hun med i en stadium 1 klinisk studie for en eksperimentell immunterapi kreftnarkotika, som hadde en viss suksess. Williams har dokumentert sine erfaringer med kreft på *Salon*.

## Referanser


## Eksterne lenker
* Personlig nettside
* På Salon.com
Nils Horner

**Nils Horner** (født 5. desember 1962 i Borås, død 11. mars 2014 i Kabul) var en svensk journalist som siden 2001 arbeidet som utenrikskorrespondent for Sveriges Radio, med ansvar for Asia og Midtøsten.

Horner ble skutt og drept 11. mars 2014 mens han arbeidet i Kabul i Afghanistan.

## Referanser
Karly Shorr

**Karly Shorr** (født 18. mai 1994) er en amerikansk snøbrettkjører som konkurrerer i slopestyle. Hun representerte landet sitt under Vinter-OL 2014 i Sotsji, der hun ble nummer 6. 

## Referanser


## Eksterne lenker
*
Jenny Jones

**Jennifer Marie «Jenny» Jones** (født 3. juli 1980) er en britisk snøbrettkjører som konkurrerer i slopestyle. Hun representerte landet sitt under Vinter-OL 2014 i Sotsji, der hun tok bronse. Denne bronsen var den første medaljen til Storbritannia på snø noensinne, de andre medaljene har kun blitt tatt på is.

## Referanser


## Eksterne lenker
*
Liste over motorveier i Tyskland

Dette er en **liste over [[motorvei]]er i [[Tyskland]].**

## Motorveistrekninger i Tyskland

## A 1 – A 9

## A 10 – A 19

## A 20 – A 29

## A 30 – A 39

## A 40 – A 49

## A 50 – A 59

## A 60 – A 69

## A 70 – A 79

## A 80 – A 89

## A 90 – A 99

## A 100 – A 199

## A 200 – A 299

## A 300 – A 399

## A 400 – A 499

## A 500 – A 599

## A 600 – A 699

## A 800 – A 899

## A 900 – A 999

## Eksterne lenker
*
Skatterett. Tidsskrift for skatt og avgift

***Skatterett*** er et norsk juridisk fagtidsskrift som publiserer analyser, kommentarer og debatter om viktige skatterettslige og skattepolitiske spørsmål. Tidsskriftet behandler først og fremst inntekts- og formuesskatt og de viktigste avgiftstyper, men utgir også omtale av offentlige utredninger, domskommentarer, bokanmeldelser og skatterettslige nyheter samt meningsytringer.

Skatterett retter seg mot jurister, revisorer, økonomer og ansatte innen ligningsetaten.

Tidsskriftet er en vitenskapelig publiseringskanal på nivå 1 i norsk vitenskapsindeks.

## Redaktører

* Benn Folkvord og Eivind Furuseth 2017-
* Hugo P. Matre 2012-2016
* Stig Sollund 2009-2011
* Frederik Zimmer 1992-2008
* Ole Gjems-Onstad 1982-1991

## Eksterne lenker
* Skatterett på idunn.no – Nordisk tidsskriftdatabase
Acrothyrea

* se systematisk inndeling

***Acrothyrea*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
Middelsstore, mer eller mindre metallisk grønne gullbasser.

## Levevis
De voksne finnes gjerne på blomster der de eter pollen.

## Utbredelse
Slekten er utbredt i Vest-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Leucocelina
******** Slekten *Acrothyrea* Kraatz, 1882
********* *[[Acrothyrea nudipes]]* Valck Lucassen, 1939
********* *[[Acrothyrea rufofemorata]]* (Burmeister, 1842)
********* *[[Acrothyrea scintillans]]* De Lisle, 1947
******** Slekten (eventuelt underslekt) *[[Cyclophorellus]]* Krikken, 1982
********* *[[Acrothyrea (Cyclophorellus) amoena]]* Schürhoff, 1942
********* *[[Acrothyrea (Cyclophorellus) cincticollis]]* (Kraatz, 1880)

## Eksterne lenker
* 
* Bilde av ''Acrothyrea cincticollis''
* Bilde av ''Acrothyrea scintillans''
Prototritella

***Prototritella*** er en av i alt minst 88 slekter innenfor familien av spøkelseskreps, en type  amfipoder som er maritime krepsdyr.

Larvene er planktoniske. Voksne individer er ofte små - de har to store antenner og to små antenner. Denne slekten tilhører muligens underfamilien Caprellinae (Leach, 1814), selv om en slik gruppering er omstridt og lite sikker. Det er flere måter å fremstille fylogenien over denne gruppen, som kan defineres inn i enten en overfamilie eller familie.

Slekten består (2013) av bare en anerkjent art.

## Taksonomi
Gruppens systematikk er beskrevet på ny i 2003.
En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Corophiida
******** Parvorden Caprellidira Leach, 1814 (sensu Lowry & Myers, 2013)
********* Overfamilie Caprelloidea  Leach, 1814
********** Spøkelseskreps (Caprellidae) Leach, 1814 = Pariambidae Laubitz, 1993
*********** Underfamilie Caprellinae Leach, 1814
************ *Slekt Prototritella* Arimoto, 1977
************* *[[Prototritella ishigakensis]]* Arimoto, 1977

## Referanser


## Eksterne lenker
*
Lavant (elv)

**Lavant** (slovensk: *Labotnica*) er en venstre sideelv til Drau i den østerrikske delstaten Kärnten. Den har sitt utspring i Lavantsee i Steiermark, og etter omtrent 11 kilometer krysser den grensen til Kärnten. Lavant renner gjennom enkelte mindre byer i tillegg til Wolfsberg før den blir del av Drau, rett før grensen til Slovenia, der elven tar navnet Drava. Lavant kommer fra en førkeltisk navnetradisjon, og betyr «skinnende elv».

## Referanser


## Eksterne lenker
*
Hilchen Thode Sommerschild

**Hilchen Thode Sommerschild Sundby** (født 10. mars 1926 i Molde, død 13. september 2020) var en norsk barnepsykiater. Hun var den første i Norge som tok en doktorgrad i barnepsykiatri og også den første professoren i faget.

## Utdanning og yrkesliv
Sommerschild tok examen artium i 1945 og studerte så medisin. Hun var ferdig lege i 1952. Hun spesialiserte seg i psykiatri ved Nic. Waals Institutt. Hennes karriere utviklet seg til en kombinasjon av klinisk og akademisk arbeid. 

Etter noen år dro hun til Tønsberg for å etablere landets første fylkeskommunale barnepsykiatrisk poliklinikk der. Senere deltok hun i oppbygging av barnepsykiatrien i Akershus.

Hennes neste prosjektet var forskning på helsestasjoner, noe som førte til i alt fire publiserte bøker. I 1972 blei Sommerschild overlege på Statens senter for barne- og ungdomspsykiatri. I 1984 tok hun sammen med sosialantropologen Benedicte Ingstad doktorgraden med avhandlinga *Familien med det funksjonshemmede barnet. Forløp, reaksjoner, mestring*. Fra 1979 til 1991 var Sommerschild først dosent og seinere professor ved Universitetet i Oslo (samtidig overlege ved SSBU). Hennes *Lærebok i barnepsykiatri* (sammen med Berit Grøholt) fikk Riksbibliotekarens lærebokpris i 1990. I 1998 oppsummerte hun sine erfaringer i boka *Mestring som mulighet i møte med barn, ungdom og foreldre* (sammen med Bente Gjærum og Berit Grøholt).

## Diktsamlinger
Sommerschild utga to diktsamlinger; *Såre sinn* (1998) og *Gamle sinn* (2014). Flere av dikta er blitt tonesatt og utgitt av musikeren Anne Lorentzen.

## Familie
Sommerschild var gift med psykiateren Per Sundby (1926-2016). Hun var sønnesønns sønnesønns datter av Hilchen Sommerschild, som gjerne benevnes Norges første lærerinne.

## Referanser


## Kilder
Berit Grøholt: Artikkel om Sommerschild i *Norsk biografisk leksikon*.
Francis Bacon (maler)

**Francis Bacon** (født 28. oktober 1909 i Dublin, Irland, død 28. april 1992 i Madrid, Spania) var en britisk-irsk ekspresjonistisk maler.

Bacons malerier, som oftest tar utgangspunkt i mennesker som motiv, blir gjerne ansett som dristige og rå i uttrykket. Han begynte angivelig å male i tidlig alder, men opplevde sitt store gjennombrudd som kunstner først på 1960-tallet. I senere tiår er flere av maleriene hans blitt solgt på auksjoner for betydelige pengebeløp.

## Referanser

## Eksterne lenker
* 
* 
*
Nordisk Domssamling

***Nordisk Domssamling*** er en domssamling med korte referater av relevante avgjørelser i de nordiske høyesteretter.

Publikasjonen har vært utgitt siden 1958.

Samlingen distribueres to ganger i året sammen med *[[Tidsskrift for Rettsvitenskap]]*.

## Eksterne lenker
* *[http://www.idunn.no/ts/nd Nordisk Domssamling] * &ndash; Universitetsforlaget
Gabriel Iglesias

**Gabriel Jesús Iglesias** (født 1976), kjent under aliasene: «**Gabriel Iglesias»** og «**Fluffy»**, er en amerikansk standup-komiker. Han ble kjent gjennom spillefilmene: «*I'm Not Fat..», «I'm Fluffy»* og *«Hot & Fluffy»*. Han fikk en mindre rolle i TV-serien Narcos fra 2015.

## Tidlige år
Gabriel Iglesias ble født som Gabriel Jesús Iglecias i San Diego og er av meksikansk-amerikansk opprinnelse. Moren ga ham etternavnet Iglecias fordi faren var fraværende, også ved fødselen, og hun ønsket ikke at sønnen skulle bære farens navn. Iglesias bruker skrivemåten med *s* i sitt daglige liv. Han vokste opp sammen med moren i blant annet Riverside, Corona, Santa Ana og Baldwin Park.

## Karriere
I 2019 kom han ut med en Netflix-spesial med navnet «Mr. Iglesias» der han spiller en historie-lærer og en hjelpende person til elevene sine. Showet har gitt ut 3 sesonger.

## Filmografi
* 2013: ''Fly''
* 2015; ''Magic Mike XXL''
* 2016: ''Norm of the North''
* 2017: ''Coco''
* 2017: 

## Referanser


## Eksterne lenker
* 
*
Karkinitbukten

**Karkinitbukten** (ukrainsk: Каркінітська затока, *Karkinitska jatoka*) er en bukt i Svartehavet som skiller den nordvestlige Krimhalvøya fra resten av Ukraina. Den er oppkalt etter tidlige greske bosetningen Kerkinitis (Κερκινίτης) på kysten av Krimhalvøya der dagens Jevpatoria ligger.

Nordøstenden av Karkinitisbukta, ved Perekopeidet, blir kalt Perekopbukten.

Ved bukten ligger byene Armjansk, Krasnoperekopsk, Razdolnoje, Avrora og Skadovsk.
Mikhail Aleksejev

**Michail Vasiljevitsj Aleksejev** (russisk: Михаил Васильевич Алексеев, født 3. november 1857 i Tver i Russland, død 25. september 1918 i Jekaterinodar) var en russisk general.

Aleksejev ble offiser i 1876, deltok i den russisk-tyrkiske krig 1877-78, var lærer ved generalstabsakademiet, ble oberst i 1898 og generalmajor i 1904. Under den russisk-japanske krig 1904-05 var han generalkvartermester ved den 3. mandsjuriske armé. Deretter tjenestegjorde Aleksejev ved generalstaben og ble i 1908 generalløytnant og stabssjef i militærdistriktet Kyiv og i 1912 general og sjef for det 13. armékorps (Smolensk).

Aleksejev ble stabssjef under general Nikolaj Ivanov for den russiske Sørvestfronten ved første verdenskrigs utbrudd i august 1914. Fra mars til september 1915 var han øverstkommanderende for  nordvestfronten. Da tsar Nikolaj II tog direkte kommando over krigsmakten ble Aleksejev hans stabssjef og dermed den med den største innflytelsen på den russiske krigsplanleggingen. 

Da februarrevolusjonen brøt ut i mars 1917 forsøkte Aleksejev å redde monarkiet og var en av personene som overtalte tsaren til å abdisere. Fra mars til mai var Aleksejev russisk øverstkommanderende men hadde et annet syn på krigføringen enn den provisoriske regjeringen og dens sterke mann Kerenskij, og han ble derfor erstattet av Aleksej Brusilov.

Ved sin død i 1918 var Aleksejev i ferd med å organisere hvite styrker for den russiske borgerkrig.

## Referanser


## Litteratur
* Frankland:, Noble (red.): *The encyclopedia of 20th century warfare*, 1989, ISBN 0-517-56770-9
* 

## Eksterne lenker
* 
* 
*  Biografi på www.firstworldwar.com